  Татьяна Пунгина Майя Бывальцева 2022-тӥ арын «Кышкыттэм ӟечлыко сюресъёс» йскаылк ӵектос улсын Ува – Сюмси сюреслэсь 13,86 иськемзэ тупатъялозы. Ужъёсты мынон-ветлонэз дугдытъятэк нуозы. Со сярысь Удмуртиысь тролэн но кивалтэтлэн пресс-службазы ивортӥз. Ува ёросын 9,98 иськемез выльдозы, Сюмси ёросын – 3,88 иськемез. Сюресчиос вуж асфальтэз утялтозы, выльзэ кык сӥен вӧлдозы, сюреслэсь урдэссэ юнматозы. Ува – Сюмси сюресэз асфальтэн кылем даурысь 80-тӥ аръёсы шобыртӥзы. Со дырысен рос-прос тупатъян ужъёс ӧз нуылэ, тужгес уродмем интыоссэ кышъяллязы гинэ. Нош та сюрес вылтӥ школа автобусъёс но ветло. « Лялино но Гайна гуртъёсысь пиналъёсты ми Митрейшурысь шор ёзо школае нуллӥськом, нош Акилысь но Выселкаысь – Сюмсиысь шор ёзо школае. Та сюрес вылтӥ предприятиосмылэн гурт возёс техниказы ветлэ. Ёросын улӥсьёс понна та валтӥсь сюрес, кудӥз гуртъёсты ёрос центрен, Сюмчи черкогуртэз Ижкарен, бускель ёросъёсын герӟа » Владимир Семёнов, Сюмси ёрослэн тӧроез Со сяна, татӥ Киров улосвыл пала трос машинаос ортчо. Соин ик сюрес ёросэз азинтон ласянь бадӟым инты басьтэ, пусйиз Владимир Семёнов. Тодэ вайытом, 2022-тӥ арын, Дышетонлэн араз, Удмуртиын «Кышкыттэм ӟечлыко сюресъёс» йӧскалык ӵектос улсын школаос но нылпи садъёс дорозь 49 иськем сюресъёсты тупатъялозы. Тегъёс: Сюмси Ува сюресъёс йӧскалыкӵектосъёс тупатъянужъёс Удмуртия  